בוקי נאה

ברוך (בּוּקִי) נאה (נולד ב-25 ביוני 1957) הוא עיתונאי ובעל טור ישראלי. עוסק בעיקר בסיקור פלילים. נולד בתל אביב. בוגר בית הספר "אורט סינגלובסקי" במגמת מכונות. את שירותו הצבאי עשה נאה במסלול גרעין נח"ל וכלוחם במחלקת חבלה בפלוגה המסייעת של גדוד 50 מחטיבת הצנחנים. לקראת תום שירותו שימש ככתב בעיתון במחנה נח"ל. לאחר שחרורו מהצבא בשנת 1979, שימש ככתב העיתון "מעריב" בנגב. לאחר מכן שימש ככתב העיתון בגוש דן והשומרון. בשנים 1986–2009 שימש ככתב פלילים. תפקיד שביצע בעיתונים "מעריב", "חדשות" ו"ידיעות אחרונות". משנת 2005 מדריך נאה בתל אביב טיול ייחודי - "סיור בין פחי הזבל בחצר האחורית של העיר תל אביב", שבמסגרתו הוא לוקח את אורחיו למפגשים עם עבריינים ומוביל אותם בין אתרי פשיעה, בתי בושת וכדומה. סיורים אלו עוררו ביקורת חברתית חריפה כנגדו ב-2009 חשף כי מפקד חיל הים דאז, האלוף אלי מרום, בילה במועדון חשפנות. באותה שנה פוטר מ"ידיעות אחרונות", ומאז הוא יוצר סרטים בנושא פלילים בערוץ 10 ובערוץ 2. מאז אותה שנה הוא גם מגיש בתוכנית הבוקר של שידורי קשת ב"ערוץ 2" את סיכום הפלילים השבועי, בדרכו ההומוריסטית. הוא אף מופיע בסרטי פרסומת. בשנת 2012 השתתף בעונה השישית של תוכנית הריאליטי "הישרדות", "עונת ה-VIP", שם היה למודח האחרון לפני הגמר. במסגרת התוכנית ביצע את אחד המהלכים השנויים במחלוקת בתוכנית, כשלקח פסלון חסינות מתיקה של ענת הראל ללא ידיעתה ובכך ניצל מהדחה. בספטמבר אותה שנה החל להגיש פינה בנושא פלילים בתוכנית "כלבוטק" בהנחיית רפי גינת בערוץ 10, ולאחר שהתוכנית ירדה משידור החל להגיש את פינתו בתוכנית "סירנות" בערוץ 1. בשנת 2013 הנחה את תוכנית המציאות "הכפר" בערוץ 10. בינואר 2014 החל להנחות תוכנית שבועית בענייני פלילים ברדיו לב המדינה, ביחד עם ענבל גבריאלי. ב-2014 יצא לאור ספרו "החבר'ה הטובים" ובו תיאור פרשיות פליליות שהיו בישראל. עשר שנים קודם לכן יצא לאור ספרו הראשון "כתב פלילי". מאז 2014 נאה מדריך טיול בסיציליה בעקבות סיפורי סרט הסנדק והמאפיה הסיציליאנית. הוא מדריך גם טיול אל סיפורי הפשע בלונדון. נאה הוא גם ראש חוג אוהדי קבוצת הכדורגל הכח עמידר רמת גן ויו"ר ועד העמותה למען המכבי ברמת גן בעלת זכות החכירה לדורות של אצטדיון וינטר. הוא נשוי לרות אלפסי ואב לשלוש בנות, ביניהן השחקנית שרון נאה. והבמאית גל נאה ומתגורר בשכונת רמת חן ברמת גן. אתר האינטרנט הרשמי של בוקי נאה בוקי נאה, ברשת החברתית פייסבוק אור בר שלום, עכבר העיר אונליין, בוקי נאה: ״אני הולך להציל את ערוץ 10. אני והבטן השמנה שלי״, באתר הארץ, 29 באפריל 2012 מיכל גרוסברג, עכבר העיר אונליין, עצמאי בשטח: הסכסוך הבא של בוקי נאה, באתר הארץ, 18 במאי 2012 ספי קצב, ‏מופע האימים של בוקי, באתר ‏מאקו‏, 31 במאי 2012 אלקנה שור, בטן מלאה: בוקי נאה מתרגל למעמדו החדש כסלבריטי, באתר nrg‏, 8 ביוני 2012 פנים אמיתיות: בוקי נאה, באתר nana10‏, 22 ביולי 2012 יאיר נתיב, ‏"כשבתי הייתה בטיפול נמרץ דיברתי עם אלוהים", באתר ‏מאקו‏, 6 בספטמבר 2012 יונתן אסתרקין, מפלגות ונשים מחזרות אחריו: שנת הסלב של בוקי נאה, באתר nrg‏, 31 בדצמבר 2012 רועי כ"ץ, "תעודת עיתונאי" עם בוקי נאה, רדיו תל אביב, יוני 2015 שיר זיו, בוקי נאה: "המשטרה לא בנויה לטפל בכל האוכלוסייה הפרובלמטית במדינת ישראל", באתר ישראל היום, 5 בספטמבר 2021 סיון שדמון, הוא מנצל זונות: פמיניסטיות נגד הסיורים של בוקי נאה, באתר nrg‏, 16 במרץ 2013 אור נוף, "ניצול גברים? הפוך": שורדת הזנות חושפת את האמת מאחורי סיורי הזנות של בוקי נאה, באתר את, ‏30 באוגוסט 2017 יובל גורן, אנשיל פפר, הרמטכ"ל העיר למפקד חיל הים, באתר הארץ, 4 במרץ 2009 לי-אור אברבך, בוקי נאה פוטר מידיעות אחרונות, באתר nrg‏, 26 באוקטובר 2008 Asaf Harduf, אין אמון – אין פרטיות? הקלטה חד-צדדית כהאזנת סתר <br> No Trust - No Privacy? A Unilateral Recording as Forbidden Wiretap, SSRN Electronic Journal, 2021 doi: 10.2139/ssrn.3777443 שרון רופא אופיר, הבת של כתב הפלילים המיתולוגי בוקי נאה חולמת לכבוש את הבמה, באתר Xnet‏, 30 בנובמבר 2015